TRUE เตรียมยื่นขอลดทุนหลังคืนหนี้แก่เจ้าหนี้ที่ค้านแผน รวม 236.71 ลบ.แล้ว
TRUE เตรียมยื่นขอลดทุนหลังคืนหนี้แก่เจ้าหนี้ที่ค้านแผน รวม 236.71 ลบ.แล้ว
23 ก.ย. 2558

บริษัท ทรู คอร์ปอเรชั่น จากัด (มหาชน) หรือ TRUE ระบุว่า ตามที่ที่ประชุมสามัญผู้ถือหุ้นประจำปี 2558 ของบริษัทเมื่อวันที่ 24 เมษายน 2558 ได้มีมติอนุมัติการลดทุนจดทะเบียนและทุนชำระแล้วของบริษัทฯ จากจำนวน 246,079,281,500 บาท เป็นจำนวน 98,431,712,600 บาท
โดยการลดมูลค่าที่ตราไว้ของหุ้น (Par Value) จากเดิมหุ้นละ 10 บาท เป็นหุ้นละ 4 บาท ซึ่งตามมาตรา 141 แห่งพระราชบัญญัติบริษัทมหาชนจากัด พ.ศ. 2535 (รวมทั้งที่มีการแก้ไขเพิ่มเติม) กำหนดให้บริษัทฯ มีหน้าที่โฆษณามติการลดทุนทางหนังสือพิมพ์ พร้อมทั้งส่งหนังสือแจ้งมติ การลดทุนไปยังเจ้าหนี้ของบริษัทที่บริษัททราบภายใน 14 วันนับแต่วันที่ที่ประชุมผู้ถือหุ้นลงมติ โดยกำหนดเวลาให้เจ้าหนี้ส่งคำคัดค้านภายใน 2 เดือนนับแต่วันที่ได้รับหนังสือแจ้งมตินั้น
ขณะนี้ บริษัทได้ดำเนินการโฆษณามติการลดทุนทางหนังสือพิมพ์แล้ว ตั้งแต่วันที่ 6-8 พฤษภาคม 2558 พร้อมทั้งส่งหนังสือแจ้งมติการลดทุนดังกล่าวไปยังเจ้าหนี้ของบริษัทฯ ตั้งแต่วันที่ 8 พฤษภาคม 2558 และเจ้าหนี้รายสุดท้ายได้รับหนังสือแจ้งมติเมื่อวันที่ 21 กรกฎาคม 2558
ทั้งนี้ ระยะเวลาในการส่งคำคัดค้านมติการลดทุนของเจ้าหนี้ ได้สิ้นสุดลงเมื่อวันที่ 22 กันยายน 2558 ซึ่งปรากฏว่ามีเจ้าหนี้คัดค้านมติการลดทุนของบริษัทฯ เป็นจานวนทั้งสิ้น 83 ราย รวมมูลหนี้ 236,710,000 บาท
โดยบริษัทได้ทำการชาระหนี้ให้เจ้าหนี้ดังกล่าวเสร็จสิ้นแล้ว ลำดับต่อไปบริษัทจะดำเนินการยื่นคำขอจดทะเบียนการลดทุนจดทะเบียนและทุนชำระแล้วของบริษัทฯ ต่อกรมพัฒนาธุรกิจการค้า กระทรวงพาณิชย์ และจะแจ้งผลการจดทะเบียนลดทุนให้ทราบในครั้งต่อไป